**Φόρμα Υποβολής Πρότασης για τη δημιουργία Ομίλου**

|  |  |
| --- | --- |
| **Ονοματεπώνυμο εκπαιδευτικού** | Γεωργία Τσίγκα |
| **Κλάδος/Ειδικότητα** | ΠΕ02, φιλόλογος  |
| **Τίτλος του Ομίλου** |  «e-Ερευνητές. Ερευνώ χωρίς pause»- Έκδοση ηλεκτρονικού περιοδικού του σχολείου |
| **Θεματική/ές που εντάσσεται ο όμιλος** | Παιδεία στα Μέσα Ενημέρωσης |
| **Αριθμός ωρών Ομίλου ανά εβδομάδα** | 2 |
| **Τάξη ή τάξεις που απευθύνεται οόμιλος** | Α’, Β,’Γ’ γυμνασίου |
| **Συνοπτική περιγραφή** | Οι μαθητές και μαθήτριες θα εργαστούν ως ερευνητές/ερευνήτριες και συντάκτες/συντάκτριες ενός ψηφιακού περιοδικού με τεύχη σε τακτά χρονικά διαστήματα κατά το σχολικό έτος 2024-2025.Τα θέματα θα αφορούν τα ενδιαφέροντα των μελών του Ομίλου και των συνομηλίκων της σχολικής κοινότητας καθώς και την ενημέρωση για σημαντικά γεγονότα (τοπικά, εθνικά ή και διεθνή) επίκαιρα ή διαχρονικά όπως η τεχνολογία, ο αθλητισμός, η υγεία, οι κοινωνικές σχέσεις, η μόδα, η μουσική κ.ά. Στο Όμιλο πρόκειται να λειτουργήσουν ομάδες οι οποίες θα αναλάβουν αρμοδιότητες για την έκδοση κάθε τεύχους: αρχισυντάκτης, συντάκτες, ρεπόρτερ, επιμελητές κειμένων, υπεύθυνοι καλλιτεχνικής υποστήριξης, υπεύθυνοι προβολής και διαφήμισης κλπ |
| **Προσδοκώμενα μαθησιακάαποτελέσματα** | Με τη λειτουργία του Ομίλου επιδιώκεται οι μαθητές και μαθήτριες να βελτιώσουν υπάρχουσες και να καλλιεργήσουν νέες δεξιότητες. **Στον τομέα της γλώσσας και επικοινωνίας,**-να εμπλουτίσουν την εμπειρία τους στην παραγωγή γραπτού λόγου σε αυθεντικές συνθήκες επικοινωνίας,-να αναπτύξουν τις δεξιότητες ανάγνωσης ποικίλων κειμεινκών ειδών (κειμένων, υπερκειμένων, εικόνων, συμβόλων, οπτικοακουστικού υλικού), -να κατανοούν και να κρίνουν κείμενα που χαρακτηρίζονται από υψηλό βαθμό πληροφοριακού φορτίου,- να συνειδητοποιούν ότι τα μέσα ενημέρωσης δεν είναι χώροι ιδεολογικά ουδέτεροι, - να παράγουν δημόσιο λόγο με υπευθυνότητα, - να αναγνωρίζουν και να αντιμετωπίζουν αποτελεσματικά τα φαινόμενα ψευδών ειδήσεων, προπαγάνδας, ρητορικής μίσους που στην εποχή μας αυξάνονται,-να αποκτούν γνώσεις για τον σύγχρονο κόσμο σε αυθεντικές συνθήκες, -να αξιοποιούν τις σχολικές και άλλες γνώσεις τους συνειδητοποιώντας βιωματικά την αξία τους για την εξέλιξη της προσωπικότητάς τους.**Στον τομέα των ψηφιακών μέσων,**-να χρησιμοποιούν την τεχνολογία για να επικοινωνούν, να ερευνούν και να δημιουργούν δικό τους περιεχόμενο,- να αξιολογούν και χρησιμοποιούν ψηφιακά εργαλεία που ταιριάζουν με την εργασία τους,-να χρησιμοποιούν τα ψηφιακά μέσα ορθά, αποτελεσματικά - και σεβόμενοι/-ες τα ανθρώπινα δικαιώματα-να εντοπίζουν αξιόπιστες πηγές που ανταποκρίνονται στις ανάγκες τους.**Στον τομέα κοινωνικών δεξιοτήτων**,-να κατανοούν την εξωστρέφεια ως κοινωνική πρακτική, να ενδιαφέρονται για την κοινότητα στην οποία ζουν (το σχολείο, την πόλη, τη χώρα) δημοσιεύοντας στο ευρύτερο κοινό δραστηριότητές τους και απόψεις τους για τη διαχείριση και αντιμετώπιση των προβλημάτων,-να εμπλέκονται ενεργά στη σχολική ζωή.Στον τομέα προσωπικής ανάπτυξης:-να επιλύουν προβλήματα, και ατομικά και σε συνεργασία,-να απολαμβάνουν τα προϊόντα της εργασίας τους και να τα αξιολογούν, επαναπροσδιορίζοντας και βελτιώνοντας τις ενέργειές τους,-να εκφράζουν τη μοναδικότητα του χαρακτήρα τους και τη δημιουργικότητά τους,-να ενδυναμώνονται ως άτομα και μέλη ομάδων που δημιουργούν, εκφράζονται δημοκρατικά και εργάζονται σε υποστηρικτικό περιβάλλον.  |
| **Διδακτική μεθοδολογία** | Η εκπαίδευση στα μέσα ενημέρωσης τίθεται διεθνώς ως προτεραιότητα στην εκπαίδευση. Στη χώρα μας, η αντίληψη αυτή έει επίσημα εκφραστεί στη συνεδρίαση της Διαρκούς Επιτροπής Μορφωτικών Υποθέσεων της Βουλής των Ελλήνων, 29-7-2021, με θέμα «Παιδεία στα Μέσα Ενημέρωσης» Βάση της διδακτικής μεθοδολογίας του Ομίλου αποτελούν * η βιωματική μάθηση (Kolb, 1984, Ματσαγγούρας 2012) με εξερεύνηση ποικίλων θεμάτων, επισκέψεις, συναντήσεις με ειδικούς,
* οι θεωρίες της κριτικής παιδαγωγικής (Freneit 1977, 1997), με προετοιμασία και δημοσίευση της γνώμης τους για θέματα που τους/τις απασχολούν
* ο οικοδομισμός (Vygotsky,1978, Bandura, 1986), με εξέλιξη των γνώσεων και δεξιοτήτων που ήδη έχουν στη χρήση της γλώσσας και των νέων τεχνολογιών και την απόκτηση νέων (πχ η χρήση της Τεχνητής Νοημοσύνης ,
* η διαφοροποιημένη διδασκαλία (Αργυρόπουλος, 2013), με δυνατότητα επιλογής ρόλων και θεμάτων που ανταποκρίνονται στο γνωστικό επίπεδο και τα ενδιαφέροντά τους,
* η Αρχή Επίλυσης Προβλήματος (problem based learning (Burns, 2004).

Η ομάδα του Ομίλου θα συντάξει Συμβόλαιο Συνεργασίας, με τις βασικές αρχές λειτουργίας του οι οποίες θα συναποφασιστούν και συνυπογραφούν. Θα συζητά σε πλαίσιο δημοκρατικού διαλόγου, θα θέτει στόχους και θα καλείται να επιλύει τυχόν προβλήματα υπό την καθοδήγηση - υποστήριξη της υπεύθυνης καθηγήτριας. Οι εργασίες θα είναι διαβαθμισμένων απαιτήσεων με στόχο την αξιοποίηση υπαρχουσών εμπειριών και τη σταδιακή απόκτηση νέων. Οι δραστηριότητες θα κατανέμονται σε υπο-ομάδες μαθητών - μαθητριών που θα αναλαμβάνουν ρόλους βάσει ενός κοινά αποδεκτού σχεδιασμού (μέθοδος project). Με γνώμονα, λοιπόν, τα ενδιαφέροντα και τις προτιμήσεις τους, κάθε ομάδα και άτομο θα αναλαμβάνει υποχρεώσεις που δε θα επιβαρύνουν την καθημερινότητά τους αλλά θα διεκπεραιώνονται κυρίως στο ωράριο λειτουργίας του Ομίλου. Οι μαθητές και μαθήτριες θα καλλιεργήσουν την υπευθυνότητα απέναντι σε έναν κοινό σκοπό, και το ομαδικό πνεύμα.  |
| **Αναλυτικό Πρόγραμμα (μεσυγκεκριμένο χρονοδιάγραμμαυλοποίησής από Οκτώβριο μέχρι Μάιοή Ιούνιο)** | **Α Φάση: Διερεύνηση αναγκών****Περίοδος: Οκτώβριος 2024**Στη φάση αυτή θα συζητηθούν και θα ληφθούν αποφάσεις για ζητήματα, σχετικά με:1. τους στόχους του περιοδικού
2. τον τρόπο συνεργασίας (Συμβόλαιο Συνεργασίας)
3. την ψηφιακή πλατφόρμα φιλοξενίας
4. το «στήσιμο» του ψηφιακού εντύπου
5. τους κανόνες δημοσίευσης
6. τις ομάδες εργασίας
7. τους ρόλους που θα αναλαμβάνουν τα μέλη του Ομίλου.
8. την ορθή χρήση εργαλείων τεχνητής νοημοσύνης στον γραπτό λόγο και σε οπτικοακουστικές δημιουργίες
9. έρευνα της επικαιρότητας και επιλογή θεμάτων για τα πρώτα τεύχη

**Β Φάση: Έκδοση τευχών περιοδικού 2024****Περίοδος: Νοέμβριος - Δεκέμβριος** Στη φάση αυτή θα εκτελεστούν τα απαραίτητα στάδια για την έκδοση των πρώτων τευχών του περιοδικού. Ειδικότερα, με την εποπτεία της υπεύθυνης καθηγήτριας:1. Στο πρώτο στάδιο θα γίνεται η συγκέντρωση της ύλης (από το διαδίκτυο, συνεντεύξεις, επισκέψεις, ρεπορτάζ) και η σύνθεσή της (προ-συγγραφικό στάδιο / pre writing)
2. Στο δεύτερο στάδιο θα γίνεται η σύνταξη των κειμένων (συγγραφικό / writing)
3. Στο τρίτο στάδιο θα πραγματοποιείται η επεξεργασία και η βελτίωση των κειμένων, ο επανέλεγχός τους και η έκδοση του τεύχους του περιοδικού (μετα-συγγραφικό / revision and rewriting)

**Γ. Φάση: 'Έκδοση τευχών 2025****Περίοδος: Ιανουάριος – Απρίλιος** -Κατάρτιση ανώνυμου ηλεκτρονικού ερωτηματολογίου, ώστε να αξιολογηθεί από τα μέλη του Ομίλου αλλά και αναγνώστες/τριες του περιοδικού η ποιότητα, η θεματολογία και, γενικότερα, η ανταπόκριση στα πρώτα τεύχη.Αναλόγως με τα αποτελέσματα, θα τροποποιηθούν, ενδεχομένως, τεχνικά ζητήματα ή/και θέματα περιεχομένου της έκδοσης των επόμενων τευχών.-Συνεργασία με σχολεία χωρών της Ευρωπαϊκής Ένωσης που επίσης εκδίδουν περιοδικό στο πλαίσιο του eTwinning. -Συμμετοχή σε διαγωνισμούς **Δ. Φάση: Αξιολόγηση- Ολοκλήρωση** **Περίοδος: Μάιος 2024**Συμπλήρωση ερωτηματολογίων, προκειμένου τα μέλη να εκφράσουν τις απόψεις τους: τι τους άρεσε, τι έμαθαν, τι θα άλλαζαν κλπ Συζήτηση στην ολομέλεια και σχεδιασμός της συνέχειας της διαχείρισης και έκδοσης του περιοδικού.  |
| **Διδακτικό υλικό (έντυπο καιηλεκτρονικό)** | Οδηγίες Πανελλήνιου Σχολικού Δικτύου<https://www.slideshare.net/ThemistoklisCharalam1/schoolpress-guide>Παραδείγματα εκδόσεων μαθητικών εντύπων <https://schoolpress.sch.gr/>Ηλεκτρονικές και έντυπες εφημερίδες, βιβλία, αρχεία, βίντεο, podcasts, έργα τέχνης |
| **Τρόπος επιλογής μαθητών** | Θα γίνει ανάρτηση της παρούσας πρότασης στον ιστότοπο του σχολείου για ενημέρωση των μαθητών, μαθητριών και των γονέων- κηδεμόνων τους. Στη συνέχεια, οι ενδιαφερόμενοι μαθητές, με τη σύμφωνη γνώμη των γονέων-κηδεμόνων, θα δηλώσουν το ενδιαφέρον τους.  |
| **Τρόποι αξιολόγησης μαθητών** | Σημαντικές παράμετροι για την καλή συμμετοχή και επιτυχή εργασία είναι η διάθεση για συνεργασία, ο σεβασμός όλων των μελών του Ομίλου, η ευγένεια στη συμπεριφορά, η προθυμία για συμμετοχή. Κάθε μαθητής και μαθήτρια αναλαμβάνει συγκεκριμένες υποχρεώσεις: παραδίδει μικρής έκτασης εργασίες και εκπληρώνει το έργο που αναλαμβάνει από την ολομέλεια του Ομίλου στις εβδομαδιαίες συναντήσεις. Οι εργασίες θα ολοκληρώνονται στη διάρκεια λειτουργίας του Ομίλου. Αναμένεται συνέπεια ως προς την τακτική παρουσία στις εβδομαδιαίες συναντήσεις και ενημέρωση του σχολείου από τους γονείς/ κηδεμόνες σε περιπτώσεις απουσίας. Τα προαναφερθέντα είναι οι δείκτες επιτυχούς συμμετοχής των μαθητών και μαθητριών στον όμιλο. Με την ολοκλήρωση της επιτυχούς συμμετοχής του/της στον Όμιλο, και εφόσον δεν υπερβαίνει το όριο των επιτρεπόμενων απουσιών (8 απουσίες ετησίως), κάθε μαθητής/ μαθήτρια λαμβάνει Πιστοποιητικό Επιτυχούς Παρακολούθησης του Ομίλου Αριστείας και Καινοτομίας. |
| **Ημέρα/ώρα έναρξης-ώρα λήξης)** | Τρίτη ή Πέμπτη 2-3:45 μμ |
| **Τόπος διεξαγωγής Ομίλου** | Στους χώρους του σχολείου και κατά περίπτωση σε χώρο όπου έχει προγραμματιστεί επίσκεψη εργασίας, κατόπιν ενημέρωσης των γονέων/κηδεμόνων) |
| **Ειδικοί εξωτερικοί συνεργάτες** | * Ειδικοί στον χώρο των μέσων ενημέρωσης: διακεκριμένοι συντάκτες/ρεπόρτερ, υπερεθνικοί φορείς των μέσων ενημέρωσης
* Ακαδημαϊκοί
* Πολιτικοί
* Καλλιτέχνες
 |
| **Συνεργασίες (ιδρύματα, οργανισμοί,σχολεία, φορείς, πρόσωπα κ.ά.)** | * Φεστιβάλ δημοσιογραφίας στην Ευρώπη (πχ European Festival of Journalism and Media Information Literacy)
* Μουσείο Τυπογραφίας Κρήτης (εξ αποστάσεως επικοινωνία με τηλεδιάσκεψη)
* Αναγνωρισμένοι δημοσιογράφοι τοπικών και εθνικών μέσων
* Γραφείο Ευρωπαϊκού Κοινοβουλίου στην Ελλάδα
 |
| **Εκπαιδευτικές επισκέψεις** | Εκπαιδευτικές επισκέψεις προγραμματίζονται στην πόλη μας και σε άλλες πόλεις. Θα πραγματοποιηθούν δια ζώσης, εφόσον το επιτρέπουν οι συνθήκες σε* Χώρους λειτουργίας μέσων ενημέρωσης (εντύπων και ψηφιακών) για συναντήσεις με δημοσιογράφους, εκδότες κλπ
* Γραφείο του Ευρωπαϊκού Κοινοβουλίου (Αθήνα)
* Βιβλιοθήκες, Γενικά Αρχεία του Κράτους
* Χώρους διεξαγωγής εκδηλώσεων (Διαχρονικό Μουσείο Λάρισας, Δημοτική Πινακοθήκη Λάρισας κλπ)
* Επιτόπια έρευνα σε σημεία περιβαλλοντικού ενδιαφέροντος (Πηνειός ποταμός, λίμνη Κάρλα, εργοστάσιο ανακύκλωσης κλπ)
* Ευρωπαϊκά φεστιβάλ δημοσιογραφίας για νέους
 |
| **Τρόπος αξιολόγησης του Ομίλου** | Αρχικό στάδιο: κάθε μαθητής/ μαθήτρια συντάσσει ατομικά σύντομο κείμενο προσδοκιών από τη συμμετοχή στον Όμιλο Ενδιάμεσα: * διαμοιράζεται ερωτηματολόγιο απήχησης στη σχολική κοινότητα μετά την έκδοση των τευχών Νοεμβρίου-Δεκεμβρίου
* προγραμματίζονται συνελεύσεις αποτίμησης στόχων – αποτελεσμάτων μετά την ολοκλήρωση κάθε τεύχους

Τελικό στάδιο: κάθε μαθητής/ μαθήτρια συντάσσει ατομικά κείμενο αναφοράς με βάση συγκεκριμένη φόρμα για αποτίμηση της συμμετοχής στο σύνολό της.Όλα τα τεκμήρια θα γίνουν αντικείμενο επεξεργασίας και θα συναχθούν συμπεράσματα.  |
| **Παραδοτέα** | Τουλάχιστον πέντε (5) τεύχη στη διάρκεια της σχολικής χρονιάς 2024-2025 |
| **Βιβλιογραφία** | Βαλιαντή, Σ., & Νεοφύτου, Λ. (2017). *Διαφοροποιημένη διδασκαλία: Λειτουργική και αποτελεσματική εφαρμογή*. Αθήνα: ΠεδίοBaynham, M. (2002). *Πρακτικές γραμματισμού* (1η έκδ.). Αθήνα: ΜεταίχμιοKalantzis, M., Cope B. & E. Arvanitis. 2011. Ο Εκπαιδευτικός ως Σχεδιαστής: Η Παιδαγωγική στην εποχή των Νέων Ψηφιακών Μέσων. *Πρακτικά ΙΓ ́ Διεθνούς Συνεδρίου της Παιδαγωγικής Εταιρείας: Αναλυτικά Προγράμματα και Σχολικά Εγχειρίδια: Ελληνική Πραγματικότητα και Διεθνής Εμπειρία*, 20-22 Νοεμβρίου 2009. Γιάννενα. σελ. 27-58. <http://dialogos.greek-language.gr/mod/folder/view.php?id=15> Kolb, D.A. (1984). *Experiential learning: Experience as the source of learning and development*. Englewood Cliffs, New Jersey: Prentice-Hall.Κουτσογιάννης, Δ. 2012. Ο ρόμβος της γλωσσικής εκπαίδευσης. Στο *Μελέτες για την ελληνική γλώσσα, Πρακτικά της 32ης συνάντησης του Τομέα Γλωσσολογίας*, Α.Π.Θ. Θεσσαλονίκη, ΙΝΣ. 208-222. [https://www.academia.edu/306410](https://www.academia.edu/3064101/%CE%9A%CE%BF%CF%85%CF%84%CF%83%CE%BF%CE%B3%CE%B9%CE%AC%CE%BD%CE%BD%CE%B7%CF%82_2012._%CE%9F_%CF%81%CF%8C%CE%BC%CE%B2%CE%BF%CF%82_%CF%84%CE%B7%CF%82_%CE%B3%CE%BB%CF%89%CF%83%CF%83%CE%B9%CE%BA%CE%AE%CF%82_%CE%B5%CE%BA%CF%80%25C)Ματσαγγούρας, Η. (2008). *Ομαδοσυνεργατική διδασκαλία και μάθηση*. Αθήνα: Γρηγόρη.Ματσαγγούρας, Η. (2012), *Επιμορφωτικό Υλικό για τις Βιωματικές Δράσεις: Από τη Βιωματική Μάθηση στο Συνεργατικό Μοντέλο Βιωματικών Δράσεων* (Επιμ.), Παιδαγωγικό Ινστιτούτο.Μπακιρτζής, Κ. (2000). Βιωματική εμπειρία και κίνητρα μάθησης. *Παιδαγωγική επιθεώρηση*30, 89-108.Μπαραλός, Γ. (2002). Βασικά χαρακτηριστικά μιας έρευνας δράσης και το πλαίσιο αναφοράς του ερευνητή. Στο Γ. Μπαγάκης (επιμ.), *Ο εκπαιδευτικός ως ερευνητής*. Αθήνα: Μεταίχμιο.Στάμου Φ., Τρανός Τ., Χατζησαββίδης Σ. (2004). Η «Ανάγνωση» και η «Παραγωγή» Πολυτροπικότητας σε Μαθησιακό Περιβάλλον: Πρώτες Διαπιστώσεις από μια Διδακτική Εφαρμογή. *Πρακτικά της 24ης Συνάντησης του Τομέα Γλωσσολογίας του Α.Π.Θ.* (σσ. 666-672). Θεσσαλονίκη. |